
  RAIONUL CIMIŞLIA                           			ЧИМИШЛИЙСКИЙ РАЙОН
CONSILIUL LOCAL                                                                     МЕСТНЫЙ СОВЕТ
      MIHAILOVCA                                                                                   МИХАЙЛОВКА                            
                                                                     DECIZIE                          PROIECT  
din „    ” septembrie  2026                                                                         nr. 
s. Mihailovca
с.Михайловка
„Cu privire la modificarea 
 bugetului  satului Mihailovca pentru anul 2026 ”
          În temeiul art. 4 alin. (1) din  Legea nr. 435/2006 privind descentralizarea administrativă, art. 14, alin. (2) din Legea privind administraţia publică locală nr. 436/2006, art. 28 din Legea nr.397/2003 privind finanţele publice locale, Ordinul ministrului finanţelor nr. 208/2015 privind clasificaţia bugetară; Ordinul ministrului finanţelor nr. 124/2023 cu privire la aprobarea Setului metodologic privind elaborarea, aprobarea şi modificarea bugetului; Decizia Consiliului local nr.10/6 din 16.12. 2025 şi  avizul pozitiv al comisiei de specialitate, Consiliul Local Mihailovca
DECIDE:
1. Se aprobă alocarea mijloacelor financiare în sumă totală de 203,8 mii lei, din soldul disponibil format la data de 01.01.2026, inclusiv:
· 82,0 mii lei – pentru acoperirea diferenței aferente lucrărilor de reparație capitală a traseului de apeduct de pe strada Livezilor;
· 43,6 mii lei – pentru achitarea serviciilor de verificarea devizelor pentru segmentele de drum local de pe străzile Livezilor și 31 August, precum și pentru verificarea proiectului tehnic;
· 16,6 mii lei – pentru servicii neatribuite altor alineate, în vederea achitării investigațiilor și serviciilor în domeniul sănătății publice, aferente celor două fântâni arteziene din regiunea Școlii și regiunea Tiraspol;
· 3,0 mii lei – pentru procurarea materialelor de construcție necesare efectuării lucrărilor de reparație cosmetică în incinta Clubului Sportiv;
· 15,2 mii lei – pentru majorarea contractului privind procurarea combustibilului cu SRL „Vento Retail”;
· 4,5 mii lei – pentru efectuarea lucrărilor de geodezie necesare elaborării documentației de proiect pentru un teren de minifotbal;
· 38,9 mii lei – pentru procurarea a 3 aparate de aer condiționat (1 buc. pentru biblioteca sătească și 2 buc. pentru Clubul Sportiv), precum și pentru instalarea acestora.
2. Se aprobă redistribuirea alocațiilor bugetare de la o instituție la alta, după cum urmează:
· –500,0 mii lei – de la planul aprobat pentru amenajarea teritoriului, cod economic 312110;
· +500,0 mii lei – pentru finanțarea lucrărilor de reparație capitală a traseului de apeduct de pe strada Livezilor, grupa „Aprovizionare cu apă”.
3. Se aprobă redistribuirea alocațiilor bugetare în interiorul grupei ORG2 10889 – Aparatul Primarului – Amenajarea teritoriului, după cum urmează:
· Art. 222999 – –227,4 mii lei;
· Art. 312110 – +227,4 mii lei.
4. Dna Cotruță Elena, contabil-șef al Primăriei Mihailovca, va efectua remanierile corespunzătoare în bugetul local, în conformitate cu prevederile prezentei decizii.
5. Controlul asupra executării prezentei decizii se atribuie dlui Sturza Alexandru, primarul satului Mihailovca.
6. Prezenta decizie se include în Registrul de stat al actelor locale și se aduce la cunoștința publicului prin afișare, în conformitate cu prevederile legislației în vigoare.

Preşedintele şedinţei_______________                                     __________
	                         (semnătura)	                                    (numele, prenumele)
Secretar al Consiliului______________                             ____AxentiLiuba___
                             (semnătura)                                            ( numele, prenumele)	

Notă Informativă  la proiectul de  decizie
Cu privire la modificarea 
 bugetului  satului Mihailovca pentru anul 2026 ”
	1. Denumirea autorului  şi, după caz, a participanţilor la elaborarea proiectului

	Autorul: Primăria satului Mihailovca.
Elaborator: Primăria satului Mihailovca, în colaborare cu contabilitatea Primăriei.

	2. Condiţiile ce au impus elaborarea proiectului de act normativ şi finalităţile urmărite

	Elaborarea proiectului de decizie este determinată de necesitatea asigurării executării unor lucrări, servicii și procurări indispensabile pentru buna funcționare a instituțiilor publice și pentru dezvoltarea infrastructurii locale.
În procesul de executare a bugetului local au apărut necesități financiare suplimentare, inclusiv pentru acoperirea diferenței de cost aferente lucrărilor de reparație capitală a traseului de apeduct de pe strada Livezilor, verificarea documentației tehnice și a devizelor, efectuarea investigațiilor în domeniul sănătății publice, procurarea materialelor de construcție și a echipamentelor necesare instituțiilor publice, precum și realizarea lucrărilor de geodezie.
În acest scop, se impune utilizarea unei părți din soldul disponibil al bugetului local format la data de 01.01.2026, precum și redistribuirea unor alocații bugetare în vederea finanțării priorităților comunității

	3. Principalele prevederi ale proiectului şi evidenţierea elementelor noi

	Proiectul de decizie prevede alocarea din soldul disponibil format la data de 01.01.2026 a mijloacelor financiare în sumă totală de 203,8 mii lei, după cum urmează:
	Nr.
	Destinația mijloacelor financiare
	Suma, mii lei

	1.
	Acoperirea diferenței aferente lucrărilor de reparație capitală a traseului de apeduct de pe str. Livezilor
	82,0

	2.
	Verificarea devizelor pentru str. Livezilor și str. 31 August și verificarea proiectului tehnic
	43,6

	3.
	Investigații și servicii în domeniul sănătății publice pentru cele două fântâni arteziene
	16,6

	4.
	Materiale de construcție pentru reparația cosmetică a Clubului Sportiv
	3,0

	5.
	Majorarea contractului pentru procurarea combustibilului de la SRL „Vento Retail”
	15,2

	6.
	Lucrări de geodezie pentru elaborarea documentației de proiect a terenului de minifotbal
	4,5

	7.
	Procurarea și instalarea a 3 aparate de aer condiționat
	38,9

	
	TOTAL
	203,8


Totodată, proiectul prevede redistribuirea alocațiilor bugetare în sumă de 500,0 mii lei, prin diminuarea planului aprobat pentru amenajarea teritoriului, cod economic 312110, și majorarea corespunzătoare a alocațiilor pentru finanțarea lucrărilor de reparație capitală a traseului de apeduct de pe strada Livezilor, grupa „Aprovizionare cu apă”.
În cadrul grupei ORG2 10889 – Aparatul Primarului – Amenajarea teritoriului, se propune redistribuirea mijloacelor între articolele economice, după cum urmează:
· Art. 222999 – –227,4 mii lei;
· Art. 312110 – +227,4 mii lei.

	4. Fundamentarea economico-financiară

	Implementarea prevederilor proiectului de decizie presupune utilizarea mijloacelor financiare din soldul disponibil al bugetului local format la data de 01.01.2026, în sumă totală de 203,8 mii lei.
Redistribuirea alocațiilor în sumă de 500,0 mii lei și redistribuirea în cadrul grupei ORG2 10889 în sumă de 227,4 mii lei se efectuează în limitele volumului aprobat al bugetului, fără majorarea acestuia.
Mijloacele financiare vor fi utilizate strict conform destinațiilor aprobate prin decizie și în conformitate cu prevederile legislației bugetare și financiar-contabile în vigoare.

	5. Modul de încorporare a actului în cadrul normativ în vigoare

	Prevederile proiectului de decizie vor fi aplicate în cadrul bugetului local al satului Mihailovca și nu necesită modificarea altor acte normative locale, cu excepția efectuării remanierilor corespunzătoare în bugetul local.
Contabilitatea Primăriei Mihailovca va efectua modificările necesare în evidența și executarea bugetului local, în conformitate cu prevederile deciziei aprobate.

	6.Consultări  expertizei juridice

	Din examinarea proiectului de decizie rezultă că acesta are ca obiect alocarea mijloacelor financiare din soldul disponibil al bugetului local și redistribuirea unor alocații bugetare în scopul finanțării unor lucrări, servicii și procurări necesare comunității locale.
Potrivit competențelor autorităților administrației publice locale, consiliul local  este abilitat să aprobe și să modifice bugetul local, precum și să adopte decizii privind utilizarea mijloacelor financiare ale unității administrativ-teritoriale, în limitele și condițiile stabilite de legislația în vigoare.

	6. Avizarea   și consultarea publică a proiectului .

	În scopul respectării prevederii Legii nr. 239 din 13.11.2008 privind transparența în procesul decizional și Legii nr. 100 din 22.12.2017 cu privire la actele normative proiectul de decizie se prezintă comisiilor de specialitate pentru avizare pentru a se propune Consiliului local pentru examinare și adoptare în ședință.





Proiect  elaborat de:                                       Cotruța Elena, contabil-șef 
  
Coordonat:                                                        Sturza Alexandru, primar

